Source: http://ip.gov.sk/?id_af=394&ins=nip
Timestamp: 2017-09-20 09:26:31+00:00

Document:
Hlavná stránka > Hlavné menu > Poradenstvo > Bezpečnosť technických zariadení v zdravotníckych priestoroch
V každej ambulancii poskytovateľa zdravotnej starostlivosti sa musia vykonávať revízie elektrického ručného náradia a revízie elektrických spotrebičov počas ich používania, ktorých vykonávanie stanovuje § 13a vyhlášky č. 508/2009 Z. z. v nadväznosti na STN 331600:1996 Revízie a kontroly elektrického ručného náradia počas ich používania vrátane zmeny Z1:2011 a STN 331610:2002 Revízie a kontroly elektrických spotrebičov počas ich používania vrátane zmeny Z1:2011. Periódu výkonu revízií elektrických spotrebičov počas ich používania stanovuje čl. 5 STN 331610:2002, ktorý pojednáva o vykonávaní kontrol a revízií elektrických spotrebičov. V zmysle uvedeného článku slovenskej technickej normy sa musí revízia prenosných elektrických spotrebičov prevádzkovaných v uvedenej ambulancii vykonať 1 x za 12 mesiacov.
OPaOS, revízia elektrického ručného náradia a revízia elektrických spotrebičov počas ich používania je definovaná v § 13 a 13a vyhlášky č. 508/2009 Z. z. v nadväznosti na STN 33 2000-6:2007, STN 331600:1996 vrátane zmeny Z1:2011 a STN 331610:2002 zmeny Z1:2011. Odbornou prehliadkou a odbornou skúškou sa kontroluje stav bezpečnosti vyhradeného technického zariadenia po ukončení výroby, montáže, inštalácie na mieste budúcej prevádzky, rekonštrukcie a opravy a počas jeho prevádzky. Revíziou elektrického ručného náradia a revíziou elektrického spotrebiča sa kontroluje stav bezpečnosti elektrického ručného náradia a stav bezpečnosti elektrického spotrebiča počas používania. OPaOS VTZ EZ môže v zmysle § 9 ods. 1 písm. c) vyhlášky č. 508/2009 Z. z. vykonávať revízny technik s odbornou spôsobilosťou v zmysle § 24 vyhlášky č. 508/2009 Z. z. Revízie elektrického ručného náradia a revízie elektrických spotrebičov môže v zmysle § 9 ods. 1 písm. d) vyhlášky č. 508/2009 Z. z. vykonávať prevádzkovateľom určená osoba s odbornou spôsobilosťou podľa § 22 až § 24 vyhlášky č. 508/2009 Z. z. alebo prevádzkovateľom určená poučená osoba podľa § 20 vyhlášky č. 508/2009 Z. z. pod dohľadom osoby s odbornou spôsobilosťou podľa § 22 až § 24 vyhlášky č. 508/2009 Z. z.

References: § 13
 čl. 5
 § 13
 § 9
 § 24
 § 9
 § 22
 § 24
 § 20
 § 22
 § 24